Hun var gift med rørleggermester P. Markussen. Sammen drev de rørleggerfirmaet i Drammen. Firmaet var et tradisjonsrikt rørleggerfirma som var etablert i 1919. Da P. Markussen døde i 1958, fortsatte Ingeborg Markussen driften av firmaet med rundt 30 ansatte rørleggere. Hun drev på en innleid rørleggermesters papirer i flere år, men fikk etterhvert beskjed om at hun selv måtte søke autorisasjon for å fortsette driften. Autorisasjon forutsatte et svennebrev som rørlegger, noe Markussen – som da var godt opp i 50-årene – ikke hadde. Da hun søkte autorisasjon i 1967, 61 år gammel, hadde hun middelskole, handelsskole, handelsbrev, svennebrev som rørlegger og håndverksbrev. Til sammenligning fikk Norge sin første kvinnelige tømrer med svennebrev i 1978.